เป็นร้านอาหารอิตาเลี่ยนที่ไม่ได้มีการตกแต่งใดๆ เดินผ่านอาจจะคิดว่าเป็นร้านก๋วยเตี๋ยว หน้าร้านจะเห็นมีตู้เย็นแขวนเนื้อและไส้กรอก ซึ่งนั่นเป็น Homemade cured meat ของที่ร้าน เห็นมีลุงฝรั่งในร้าน คาดว่าน่าจะเป็นคนทำและออกแบบอาหาร 
สั่งพิซซ่า 1 พาสต้า 2 พนักงาน(คิดว่าน่าจะเป็นครอบครัวเค้า) ให้ข้อมูลดีใช้ได้ เพราะเมนูไม่มีคำอธิบายใดๆ อาหารรอนานหน่อย หลังจากชิมแล้วทราบได้ทันทีว่า ที่นี้ต้มพาสต้าจานต่อจาน ทำให้ได้รสชาติของพาสต้าจริงๆอาหารเลยช้า ไม่เหมือนรสชาติสปาเก็ตตี้ที่ขายในร้านสเต๊ก

พิซซ่ามาเสิร์ฟเป็นแบบอิตาเลี่ยนจริงๆ เสียดายใส่ พิซซ่าซอสน้อยไปหน่อย แต่เปรียบเทียบกับราคาผมว่าโอเคนะ พาสต้าอย่างที่บอกอร่อยล้ำกว่าพิซซ่าคับ ต้มเส้น Al dente นิดๆไม่มากเกิน คนไทยทานได้ รสชาติจัดจ้าน และรสชาติอยู่ในเส้นอยู่แล้ว ขนาดที่เห็น 1 ที่เยอะพอสมควรเลย มาสองคนสั่งพิซซ่า 1 ถาด พาสต้า 1 จาน ฟิน!!!

ข้อเสียคือ 
1 อาหารรอนาน
2 น่าจะมีเมนูที่บอกรายละเอียดมากกว่านี้ เช่นที่ผมสั่งพาสต้าซูฟู้ด แต่มีแค่กุ้ง จริงๆน่าจะอธิบายหน่อยว่าใส่ไร ซอสเป็นไง แต่กุ้งสดและเส้นอร่อยเลยยกโทษให้
3 เครื่องปรุงบนโต๊ะน่าจะทำได้ดีกว่านี้
4 ถ้าร้านมีการตกแต่ง ให้ดึงดูดมากกวานี้ผมมั่นใจว่าต้องขายดีขึ้นแน่นอน

กลับไปซ้ำอีกรอบเมนูอื่นเร็วๆนี้แน่นอน(ยังไม่ได้ชิม Homemade Salami ของลุงเค้าเลย)